ભારત અને પાકિસ્તાન પરસ્પરના સંબંધો સુધારવા માટે મંત્રણા કરતા રહેવાના દંભી ક્રિયાકાંડની પશ્ચાદ્-ભૂમાં હવે પદ્ધતિસર રીતે વાસ્તવિક મુદ્દાઓ પરત્વે સામસામે શીતયુદ્ધમાં વ્યસ્ત બન્યા છે. પાકિસ્તાનમાં સાર્ક દેશોના ગૃહ પ્રધાનોની બેઠકમાં રાજનાથસિંહે ભારતના આવા વલણનો પરચો બતાવ્યા પછી ભારતના ૭૦મા સ્વાતંત્ર્ય પર્વે લાલ કિલ્લા પરથી રાષ્ટ્રને સંબોધનમાં ભારતના વડા પ્રધાન નરેન્દ્ર મોદીએ પાકિસ્તાનના કબજાગ્રસ્ત કાશ્મીર, ગિલગીટ, બાલ્ટીસ્તાન અને બલુચિસ્તાનના ઉલ્લેખ દ્વારા પાકિસ્તાનને સીધો અને સ્પષ્ટ મેસેજ આપવાનું કામ કર્યું છે.